Til: Bussoperatører, bussleverandører, NHO Transport, Bilimportørenes Landsforening, Kollektivtrafikkforeningen

Fra: Ruter As

**Invitasjon til dialogkonferanse om bussmateriellstrategi for Ruter 18.11.2013**

**Tid: Mandag 18. november kl 10.00-16.00**

**Sted: Trafikantens lokaler, Jernbanetorget, Oslo**

Hensikten med å utarbeide en materiellstrategi for Ruter er å øke forutsigbarheten ifm. kommende anbud, drøfte kravene som er satt til bussmateriell i dag, vurdere om disse omfatter de riktige områdene og om kravene er riktig formulert, drøfte forholdet til lovverk og nasjonal veileder og legge til rette for et annenhåndsmarked for busser.

Det vises til dialogkonferanse 11.1.2013 ifm. forarbeidene for en materiellstrategi i Ruters område, hvor bussoperatører og bussleverandører ga innspill til strategien.

Hensikten med dialogkonferansen 18.11 er å legge fram et forslag til strategi basert på innspill, og få tilbakemeldinger på denne fra bransjen. Strategien planlegges så lagt fram for Ruters styre i desember, og vil deretter bli benyttet ved Ruters anskaffelser.

Det vises til følgende vedlegg:

* Forslag til Ruters bussmateriellstrategi formulert i 10 punkter, se PPT ‐ <http://www.kollektivanbud.no/index.asp?action=3&anbudID=170>

* Forslag til materiellbeskrivelse for Ruter ‐ <http://www.kollektivanbud.no/dokumenter/20131112%20B_Generell%20materiellbeskrivelse.pdf>

Foreløpig program:

10:00 Velkommen, hensikt med møtet Hellik Hoff, kontraktssjef, Ruter

10:10 Hvorfor en bussmateriellstrategi i Ruter?

Hva tok vi med oss fra den forrige dialogkonferansen?

Erfaringer underveis og forholdet til andre prosesser. Espen Martinsen, strategisjef, Ruter

10:30 Materiellkrav, gjennomgang av generell materiellbeskrivelse til bruk i bussanbud

 Morten Stubberød, trafikkplanlegger, Ruter

11:00 Designmanualen, analyse av kostnadsøkende elementer og forslag til forenkling

 Nina Nitteberg, salg og marked, Ruter

*11:30 Lunsj*

12:00 Selskapsvise presentasjoner

 Forberedte innlegg fra de påmeldte (maks 15 min pr deltagende selskap)

15:45 Oppsummering Ruter

16:00 Slutt

Det blir utarbeidet skriftlig referat/dokumentasjon fra møtet som gjøres allment tilgjengelig på kollektivanbud.no. Alle presentasjoner fra møtet vil på den måten være offentlig tilgjengelig.

Påmelding og evt spørsmål kan rettes til Espen Martinsen (espen.martinsen@ruter.no eller tlf 900 26 299) innen 13. november. PPT-presentasjoner sendes til samme adresse i forkant av møtet.